ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രമുഖ നടൻ ഋഷി കപൂറിന്റെ വിയോഗത്തില് പ്രധാനമന്ത്രി അനുശോചിച്ചു
പ്രമുഖ നടന് ഋഷി കപൂറിന്റെ വിയോഗത്തില് പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
'' എല്ലാവരും ഇഷ്ടപ്പെട്ട ഊര്ജ്ജസ്വലനായ ബഹുമുഖ പ്രതിഭ, അതായിരുന്നു ഋഷി കപൂര്ജി. കഴിവിന്റെ ഊര്ജ്ജകേന്ദ്രമായിരുന്നു അദ്ദേഹം. സമൂഹമാധ്യമങ്ങളില് ഉള്പ്പെടെയുള്ള ഞങ്ങളുടെ ബന്ധപ്പെടലുകളെ ഓര്മപ്പെടുത്തിക്കൊണ്ടേയിരിക്കും. സിനിമയുടെയും ഇന്ത്യയുടെ പുരോഗതിയുടെയും കാര്യത്തില് അദ്ദേഹം ആവേശഭരിതനായിരുന്നു. അദ്ദേഹത്തിന്റെ നിര്യാണം അഗാധ വേദനയാണ് ഉണ്ടാക്കുന്നത്. അദ്ദേഹത്തിന്റെ കുടുംബത്തിനും ആരാധകര്ക്കും അനുശോചനങ്ങള്. ഓം ശാന്തി''. പ്രധാനമന്ത്രി പറഞ്ഞു.
സാംസ്കാരിക മന്ത്രാലയം
ആസാദി കാ അമൃത് മഹോത്സവിന്റെ ഭാഗമായി, 'ഇന്ത്യാസ് വിമെൻ അൺസങ് ഹീറോസ്' എന്ന ചിത്രഗ്രന്ഥം ശ്രീമതി മീനാക്ഷി ലേഖി പ്രകാശനം ചെയ്തു
ന്യൂ ഡൽഹി: ജനുവരി 27, 2022
ആസാദി കാ മഹോത്സവിന്റെ ഭാഗമായി കേന്ദ്ര സാംസ്കാരിക സഹമന്ത്രി ശ്രീമതി മീനാക്ഷി ലേഖി 'ഇന്ത്യാസ് വിമെൻ അൺസങ് ഹീറോസ്' എന്ന ചിത്രഗ്രന്ഥം ഇന്ന് ന്യൂ ഡൽഹിയിൽ പ്രകാശനം ചെയ്തു. അമർ ചിത്ര കഥയുടെ പങ്കാളിത്തത്തോടെയാണ് പുസ്തകം പുറത്തിറക്കിയിരിക്കുന്നത്.
കൊളോണിയൽ ശക്തികളോട് പോരാടുകയും മാതൃരാജ്യത്തിനുവേണ്ടി ജീവൻ പോലും അർപ്പിക്കുകയും ചെയ്ത സ്ത്രീ സ്വാതന്ത്ര്യ സമര സേനാനികളുടെ കഥകളാണ് പുസ്തകത്തിലുള്ളതെന്ന് ചടങ്ങിനെ അഭിസംബോധന ചെയ്ത് ശ്രീമതി മീനാക്ഷി ലേഖി പറഞ്ഞു.
കേരളത്തിലെ തിരുവിതാംകൂറിൽ നിന്നുള്ള സ്വാതന്ത്ര്യ സമര സേനാനിയായ അക്കാമ്മ ചെറിയാൻ ഉൾപ്പെടെ നിരവധി ധീര വനിതകളുടെ കഥകളാണ് പുസ്തകത്തിൽ അടങ്ങിയിരിക്കുന്നത്. 'ട്രാവൻകൂറിലെ ഝാൻസി റാണി' എന്നാണ് അവർക്ക് മഹാത്മാഗാന്ധി നൽകിയ പേര്.
അമർ ചിത്ര കഥയുമായി സഹകരിച്ച് വാഴ്ത്തപ്പെടാത്ത 75 സ്വാതന്ത്ര്യ സമര സേനാനികളെ ആസ്പദമാക്കി ചിത്രഗ്രന്ഥങ്ങൾ പുറത്തിറക്കാനും സാംസ്കാരിക മന്ത്രാലയം തീരുമാനിച്ചിട്ടുണ്ട്. രണ്ടാം പതിപ്പ് 25 വാഴ്ത്തപ്പെടാത്ത ആദിവാസി സ്വാതന്ത്ര്യ സമര സേനാനികളെക്കുറിച്ചാണ്. മൂന്നാമത്തേതും അവസാനത്തേതുമായ പതിപ്പ് മറ്റ് മേഖലകളിൽ നിന്നുള്ള 30 വാഴ്ത്തപെടാത്ത സ്വാതന്ത്ര്യ സമര സേനാനികളെക്കുറിച്ചും ആയിരിക്കും.
RRTN/SKY
(Visitor Counter : 177
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
ഇന്ത്യയും ഉസ്ബക്കിസ്ഥാനും തമ്മിൽ സൗരോർജ മേഖലയുമായി ബന്ധപ്പെട്ട സഹകരണത്തിനുള്ള ധാരണാപത്രത്തിൽ ഒപ്പിടാൻ കേന്ദ്ര മന്ത്രി സഭയുടെ അംഗീകാരം.
ഇന്ത്യയും ഉസ്ബക്കിസ്ഥാനും തമ്മിൽ സൗരോർജ മേഖലയുമായി ബന്ധപ്പെട്ട സഹകരണത്തിനുള്ള ധാരണാപത്രത്തിൽ ഒപ്പിടുന്നത് സംബന്ധിച്ച് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ യോഗം വിലയിരുത്തി. നൂതന, പുനരുപയോഗ ഊർജ്ജ മന്ത്രാലയത്തിന് കീഴിലുള്ള നാഷണൽ ഇൻസ്റ്റിറ്റ്യൂട്ട് ഓഫ് സോളാർ എനർജിയും ഉസ്ബെക്കിസ്ഥാനിലെ ഇന്റർനാഷണൽ സോളാർ എനർജി ഇൻസ്റ്റ്യൂട്ടും  തമ്മിൽ സഹകരിച്ച് ഗവേഷണം, പ്രദർശനം, പൈലറ്റ് പദ്ധതികൾ എന്നിവയ്ക്കാണ് ധാരണ പത്രത്തിലൂടെ ലക്ഷ്യമിടുന്നത്. പ്രധാനമായും സോളാർ ഫോട്ടോവോൾട്ടയ്ക്,സംഭരണ സാങ്കേതികവിദ്യ, സാങ്കേതികവിദ്യ കൈമാറ്റം എന്നിവയിലാണ് സഹകരണം പ്രതീക്ഷിക്കുന്നത്
ധനകാര്യ മന്ത്രാലയം
2018-19ലെ ധനസ്ഥിതി- ഒരു ബൃഹത് വീക്ഷണം
നിക്ഷേപത്തിലെയും ഉപഭോഗത്തിലെയും വളര്ച്ചയില് 2019-20ലെ ആഭ്യന്തര മൊത്തം ഉല്പാദനം 7 ശതമാനത്തിലേക്ക്.
2000-01ലെ 0.746 ലക്ഷം കോടി രൂപയില് നിന്ന് സേവന കയറ്റുമതി 2018-19ല് 14. 389 ലക്ഷം കോടി രൂപയായി വര്ധിച്ചു.
ആഗോള സേവന കയറ്റുമതിയില് ഇന്ത്യയുടെ പങ്ക് 2005ലെ രണ്ട് ശതമാനത്തില് നിന്ന് 2017ല് 3.5 ശതമാനമായി.
ഇന്ത്യയുടെ വിദേശ വിനിമയം 2019 ജൂണില് 422.2 ശതലക്ഷം യുഎസ് ഡോളറിന്റെ സുരക്ഷിത നിലയില്.
നേരിട്ടുള്ള വിദേശനിക്ഷേപം 2015-16 മുതല് ഓട്ടോമൊബൈല്സ്, കെമിക്കല്സ് മേഖലകളിലെ സേവനത്തില് ഉയര്ന്ന നിരക്ക് കാണിക്കുന്നു.
വന്കിട, ചെറുകിട സംരംഭങ്ങളിലും ചെറുകിട, ഇടത്തരം മേഖലകളിലും ഒരുപോലെ വളര്ച്ച.
ഉല്പ്പാദന, നിര്മാണ മേഖലകളിലെ പ്രവര്ത്തനങ്ങള് 2018-19ല് മെച്ചപ്പെട്ടതു കാരണം വ്യവസായ രംഗത്ത് വളര്ച്ച.
കേന്ദ്ര ഗവണ്മെന്റ് 2019-20ല് ലക്ഷ്യമിടുന്ന യഥാര്ത്ഥ ആഭ്യന്തര മൊത്ത ഉല്പ്പാദന വളര്ച്ച ഏഴ് ശതമാനം. നിക്ഷേപക്കുതിപ്പും ഉപഭോഗ വളര്ച്ചയും ഇതിനു സഹായമാകുമെന്നു പ്രതീക്ഷിക്കുന്നു. രാജ്യത്ത് വന്തോതിലുള്ള സാമ്പത്തിക വളര്ച്ച കൈവരുത്തുന്നതിന് ആവശ്യമായ ശക്തമായ നടപടികള്ക്കുള്ള ജനവിധിയാണ് ഗവണ്മെന്റിന് ലഭിച്ചിരിക്കുന്നത് എന്ന് പാര്ലമെന്റില് ധനമന്ത്രി നിര്മലാ സീതാരമന് സമര്പ്പിച്ച 2019-20ലെ സാമ്പത്തിക സര്വേ വ്യക്തമാക്കുന്നു. 2019ല് ജിഡിപി 7.3 ശതമാനമായിപ്പോലും ഉയരാം എന്നാണ് അന്താരാഷ്ട്ര നാണയ നിധി ന്റെ 2019 ഏപ്രിലിലെ ലോക സാമ്പത്തിക വീക്ഷണം  പറഞ്ഞത്.
2017-8ലെ 7.2 ശതമാനത്തില് നിന്ന് 2018-19ല് ജിഡിപി 6.8 ശതമാനമായി താണിട്ടു പോലും ലോകത്തെ അതിവേഗം വളരുന്ന സാമ്പത്തിക ശക്തിയായി ഇന്ത്യ തുടരുന്നു. അതേസമയം, ആഗോളതലത്തിലെ സാമ്പത്തിക വളര്ച്ചാ സ്ഥിതി 2017ലെ 3.8 ശതമാനത്തില് നിന്ന് 2018ല് 3.6 ശതമാനമായി താണിട്ടുമുണ്ട്. യുഎസും ചൈനയും തമ്മിലുള്ള വ്യാപാര സംഘര്ഷങ്ങള്, ചൈനയുടെ കടുത്ത വായ്പാ നയവും സാമ്പത്തിക കടുംപിടുത്തങ്ങളും ആഗോള സമ്പദ്ഘടനയെയും വളരുന്ന വിപണികളെയും വികസിക്കുന്ന സമ്പദ്ഘടനകളെയും ദോഷകരമായി ബാധിച്ചു.
2014-15 മുതല് ഇന്ത്യയുടെ ജിഡിപി വളര്ച്ച ശരാശരി 7.5 ശതമാനത്തില് നില്ക്കുകയാണ്. അതേസമയം കാര്ഷിക അനുബന്ധ മേഖലകള്, വ്യവസായം, ഹോട്ടല്, ഗതാഗതം, സംഭരണം, ആശയവിനിമയ സേവനങ്ങള്, പൊതുഭരണ-പ്രതിരോധ രംഗങ്ങളിലെ കുറഞ്ഞ വളര്ച്ച കാരണം 2018-19ല് നമ്മുടെ സാമ്പത്തിക വളര്ച്ച 6.8 ശതമാനമായി.
ബാഹ്യ മുന്നണിയില് നിലവിലെ കമ്മി  2017ലെ 1.9 ശതമാനത്തില് നിന്ന് 2017-18ല് 2.6 ആയി വര്ധിച്ചു. അന്താരാഷ്ട്ര വിപണിയിലെ ക്രൂഡ് ഓയില് വില ഉയര്ന്നതിനേത്തുടര്ന്ന് വന്കിട വ്യവസായ മേഖലയില് ഉണ്ടായ കമ്മിയാണ് സിഎഡി വര്ധിക്കാന് ഇടയാക്കിയത്.
2018-19ല് മൊത്തം നേരിട്ടുള്ള വിദേശ നിക്ഷേപം  14.2 ശതമാനം വളര്ച്ച കാണിച്ചു. സേവനം, ഓട്ടോമൊബൈല്-കെമിക്കല് സേവങ്ങള് എന്നിവ എഫ്ഡിഐ വളര്ച്ച കാണിച്ച പ്രധാന മേഖലകളാണ്. 2015 -16 മുതല് എഫ്ഡിഐയില് വന്തോതിലുള്ള വളര്ച്ചയാണുള്ളത്. ഇത് ഇന്ത്യയില് നിക്ഷേപം നടത്തുന്നതിന് വിദേശ നിക്ഷേപകര്ക്ക് കൂടുതല് ആത്മവിശ്വാസം നല്കുന്നു.
2018-19ല് കയറ്റുമതിയുടെയും ഇറക്കുമതിയുടെയും വളര്ച്ചാ പ്രവണതയില് ഇന്ത്യന് രൂപയും യുഎസ് ഡോളറും വ്യത്യസ്ഥമാണ്. ഡോളര് നിരക്കില് കയറ്റുമതിയും ഇറക്കുമതിയും കുറഞ്ഞപ്പോള് രൂപ നിരക്കില് അവ വര്ധനവു കാണിക്കുന്നു.
സിമന്റ് ഉല്പ്പാദനം വളര്ച്ചയും ഉരുക്ക് ഉപഭോഗ വളര്ച്ചയും നിര്മാണ മേഖലയുടെ വളര്ച്ചയ്ക്കു താങ്ങായി. സിമന്റ് ഉല്പ്പാദനവും ഉരുക്ക് ഉപഭോഗവും യഥാക്രമം 13.3 ശതമാനവും 7.5 ശതമാനം ഉയര്ന്നു.
സാമ്പത്തിക, റിയല് എസ്റ്റേറ്റ്, പ്രൊഫഷണല് സേവന മേഖലകളിലെ വളര്ച്ച 2018-19ല് 7.4 ശതമാനമായി. ഇത് 2017-18ല് 6.2 ശതമാനം മാത്രമായിരുന്നു.
PSR/ND MRD – 375
(
പ്രധാനമന്ത്രിയുടെ ഓഫീസ്
ജൂലൈ 22ന് നടക്കുന്ന 'ഇന്ത്യ ഐഡിയാസ് സമ്മിറ്റിൽ പ്രധാനമന്ത്രിമുഖ്യപ്രഭാഷണം നടത്തും
ജൂലൈ 22ന് നടക്കുന്ന ഇന്ത്യ ഐഡിയാസ് സമ്മിറ്റിൽ പ്രധാനമന്ത്രി ശ്രീ നരേന്ദ്ര മോദി മുഖ്യ പ്രഭാഷണം നടത്തും.
യുഎസ്-ഇന്ത്യ ബിസിനസ് കൗണ്സിലാണ് ഉച്ചകോടിയുടെ ആതിഥേയര്. കൗണ്സിലിനു രൂപം നല്കിയതിന്റെ 45ാം വാര്ഷികാഘോഷവേളയിലാണ് ഉച്ചകോടി നടത്തുന്നത്. 'മികച്ച ഭാവി കെട്ടിപ്പടുക്കുക' എന്നതാണ് ഈ വര്ഷത്തെ ഉച്ചകോടിയുടെ പ്രമേയം.
വെര്ച്വല് ഉച്ചകോടിയില് ഇന്ത്യ-യുഎസ് നയതന്ത്രജ്ഞര്, ഉന്നത ഉദ്യോഗസ്ഥര്, വ്യവസായമേഖലയില് നിന്നും സമൂഹത്തിലെ വിവിധതുറകളില് നിന്നുമുള്ള ചിന്തകര് തുടങ്ങിയവര് പങ്കെടുക്കും. കേന്ദ്ര വിദേശകാര്യ മന്ത്രി ഡോ. എസ്. ജയ്ശങ്കര്, യുഎസ് സ്റ്റേറ്റ് സെക്രട്ടറി മൈക്ക് പോംപിയോ, വിര്ജീനിയ സെനറ്ററും സെനറ്റ് ഇന്ത്യ കോക്കസിന്റെ സഹ അധ്യക്ഷനുമായ മാര്ക്ക് വാര്ണര്, ഐക്യരാഷ്ട്രസഭയിലെ മുന് യുഎസ് അംബാസഡര് നിക്കി ഹേലി തുടങ്ങിയവരും സംസാരിക്കും. ഇന്ത്യ-യുഎസ് സഹകരണം, മഹാമാരിക്കുശേഷമുള്ള ലോകത്ത് ഇരുരാജ്യങ്ങളും തമ്മിലുള്ള ബന്ധത്തിന്റെ ഭാവി തുടങ്ങിയ വിഷയങ്ങളില് ഉച്ചകോടിയില് ചര്ച്ചകള് നടക്കും.
(
ആഭ്യന്തരകാര്യ മന്ത്രാലയം
കേന്ദ്ര റിസർവ് പോലീസ് സേനയുടെ  82-ാമത് സ്ഥാപക ദിന പരേഡ്
ന്യൂഡൽഹി , മാർച്ച് 19, 2021
കേന്ദ്ര റിസർവ് പോലീസ് സേനയുടെ  82-ാം വാർഷികം പ്രൗഢവും ആചാരപരവുമായ ചടങ്ങുകളോടെ ആഘോഷിച്ചു. ഗുരുഗ്രാമിലെ സിആർപിഎഫ് അക്കാദമിയിൽ പരേഡ് സംഘടിപ്പിച്ചു. പരേഡിൽ കേന്ദ്ര ആഭ്യന്തര സഹമന്ത്രി നിത്യാനന്ദ് റായ് അഭിവാദ്യം സ്വീകരിച്ചു.
ഇതിനോടനുബന്ധിച്ച് 80,000 ഉദ്യോഗസ്ഥർ അവയവ ദാന പത്രം നൽകിയതായും 25 ലക്ഷം വൃക്ഷത്തൈകൾ നട്ടുപിടിപ്പിച്ചുകൊണ്ട് പരിസ്ഥിതി സംരക്ഷണ സേനാനികളെന്ന നിലയിൽ സംഭാവന നൽകിയതായും സദസ്സിനെ അഭിസംബോധന ചെയ്തുകൊണ്ട് മന്ത്രി അറിയിച്ചു. നാഷണൽ സെന്റർ ഫോർ ദിവ്യാങ് എംപവർമെൻറ് ആരംഭിച്ചതായി അറിയിച്ച മന്ത്രി സിആർപിഎഫ് ഉദ്യോഗസ്ഥരെ അഭിനന്ദിച്ചു. വിവിധ വിഭാഗങ്ങളിലെ മികച്ച നേട്ടങ്ങൾക്കുള്ള മെഡലുകളും ട്രോഫികളും മന്ത്രി സമ്മാനിച്ചു.
കൂടുതൽ അർപ്പണബോധത്തോടെയും ഭക്തിയോടെയും സേന രാജ്യത്തിന് തുടർന്നും സേവനം നൽകുമെന്ന് സിആർപിഎഫ് ഡയറക്ടർ ജനറൽ  ശ്രീ കുൽദീപ് സിംഗ് തന്റെ പ്രസംഗത്തിൽ, ഉറപ്പ് നൽകി.
സിആർപിഎഫ് സ്പോർട്സ് ടീം, മല്ലഖാംബ് ടീം, എന്നിവയുടെ പ്രദർശനങ്ങളും സിആർപിഎഫിന്റെ പ്രശസ്തമായ മഹിള ഡെയർഡെവിൾസിന്റെ മോട്ടോർ ബൈക്ക് പ്രദർശനങ്ങളും ആഘോഷങ്ങളുടെ ഭാഗമായി ഉണ്ടായിരുന്നു.
സിആർപിഎഫ് നിയമം നടപ്പാക്കിയതിനുശേഷം 1950 ൽ ഇന്നേ ദിവസമാണ് അന്നത്തെ ആഭ്യന്തരമന്ത്രി സർദാർ വല്ലഭ് ഭായ് പട്ടേൽ കേന്ദ്ര റിസർവ് പോലീസ് സേന എന്ന നിലയിൽ സിആർപിഎഫിന് തുടക്കം കുറിച്ചത്.ബ്രിട്ടീഷ് ഭരണത്തിൽ ക്രൗൺസ് റെപ്രെസെന്ററ്റീവ് പൊലീസ് എന്ന നിലയിൽ 1939 ൽ ആണ് സിആർപിഎഫ് നിലവിൽ വന്നത്.
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ് പുതിയ വിവരങ്ങള്
25.87 കോടിയില് അധികം വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കി
1.12 കോടിയിലധികം വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇനിയും ലഭ്യം
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് രാജ്യത്തെ വാക്സിനേഷന് യജ്ഞത്തിന് പിന്തുണ നല്കി വരികയാണ്. സംസ്ഥാനങ്ങള്ക്കും/കേന്ദ്രഭരണ പ്രദേശങ്ങള്ക്കും നേരിട്ട് വാക്സിന് സംഭരിക്കാന് വേണ്ട സഹായങ്ങളും കേന്ദ്ര ഗവണ്മെന്റ് നല്കി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവര്ത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളില് പ്രധാനം വാക്സിനേഷനാണ് .
ഉദാരവല്ക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതല് ആരംഭിച്ചു. ഈ ഘട്ടത്തില്, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്, സംസ്ഥാന ഗവണ്മെന്റുകള്ക്ക് സൗജന്യമായി നല്കുന്നത് തുടരും.
കേന്ദ്ര സര്ക്കാര് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 25.87 കോടിയിലധികം വാക്സിന് ഡോസുകള്  സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കുമായി കൈമാറിയിട്ടുണ്ട്.
ഇതില് പാഴായതുള്പ്പടെ 24,76,58,855 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.12 കോടിയിലധികം  കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണ്. കൂടാതെ, 10 ലക്ഷത്തില് അധികം  വാക്സിന് ഡോസുകള് സംസ്ഥാനങ്ങള്ക്കും/കേന്ദ്രഭരണ പ്രദേശങ്ങള്ക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
(
വ്യോമയാന മന്ത്രാലയം
രാജ്യത്തുടനീളം 21 ഗ്രീൻഫീൽഡ് വിമാനത്താവളങ്ങൾ സ്ഥാപിക്കുന്നതിന് കേന്ദ്ര വ്യോമയാന മന്ത്രാലയം ഇതുവരെ തത്വത്തിൽ അനുമതി നൽകി
ന്യൂ ഡൽഹി, ഡിസംബർ 13, 2021
അടുത്ത നാല് മുതൽ അഞ്ചു വർഷ കാലം കൊണ്ട്, 25,000 കോടി രൂപ പ്രതീക്ഷിത ചെലവിൽ പുതിയ വിമാനത്താവളങ്ങൾ നിർമ്മിക്കാനും, നിലവിലുള്ളവ ആധുനീകരിച്ചു ശേഷി വർധിപ്പിക്കാനുമുള്ള ശ്രമത്തിന് എയർപോർട്ട് അതോറിറ്റി ഓഫ് ഇന്ത്യ തുടക്കം കുറിച്ചിരുന്നു. നിലവിലുള്ള ടെർമിനലുകൾ, റൺവേകൾ, എയർപോർട്ട് നാവിഗേഷൻ സംവിധാനങ്ങൾ, കണ്ട്രോൾ ടവറുകൾ എന്നിവ ആധുനികവൽക്കരിക്കാനും വികസിപ്പിക്കാനുമടക്കമുള്ള പ്രവർത്തനങ്ങൾ ഇതിലുൾപ്പെടുന്നു.
രാജ്യത്ത് പുതിയ ഗ്രീൻഫീൽഡ് വിമാനത്താവളങ്ങൾ സ്ഥാപിക്കുന്നതിനുള്ള മാർഗ്ഗനിർദ്ദേശങ്ങളടങ്ങിയ, ഒരു ഗ്രീൻഫീൽഡ് വിമാനത്താവള നയം 2008 ന് ഇന്ത്യ ഗവണ്മെന്റ് രൂപം നൽകിയിരുന്നു. നയപ്രകാരം, ഒരു വിമാനത്താവളം സ്ഥാപിക്കാൻ ആഗ്രഹിക്കുന്ന സംസ്ഥാന ഭരണകൂടങ്ങൾ ഉൾപ്പെടെയുള്ള വിമാനത്താവള വികസന സംരംഭങ്ങൾ ഇതുമായി ബന്ധപ്പെട്ട ഒരു അപേക്ഷ വ്യോമയാന മന്ത്രാലയത്തിന് സമർപ്പിക്കേണ്ടതാണ്. ഇങ്ങനെ സമർപ്പിക്കപ്പെടുന്ന അപേക്ഷകൾക്ക് അംഗീകാരം നൽകുന്നത് 'സൈറ്റ് - ക്ലീയറൻസ്' ഘട്ടം, 'ഇൻ-പ്രിൻസിപ്പിൾ'  അനുമതി ഘട്ടം എന്നിങ്ങനെ രണ്ടു ഘട്ടങ്ങൾ ഉൾപ്പെടുന്ന നടപടിയിലൂടെയാണ്.
കേരളത്തിലെ കണ്ണൂർ ഉൾപ്പെടെ രാജ്യത്ത് 21 ഗ്രീൻഫീൽഡ് വിമാനത്താവളങ്ങൾ സ്ഥാപിക്കുന്നതിനാണ് കേന്ദ്ര വ്യോമയാന മന്ത്രാലയം തത്വത്തിൽ അനുമതി നൽകിയിട്ടുള്ളത്. ഇവയിൽ കണ്ണൂർ ഉൾപ്പെടെ 8 വിമാനത്താവളങ്ങൾ പ്രവർത്തനം തുടങ്ങിക്കഴിഞ്ഞു.
കേന്ദ്ര വ്യോമയാന മന്ത്രാലയത്തിന്റെ ചുമതലയുള്ള സഹമന്ത്രി ജനറൽ  വി. കെ. സിംഗ്  രാജ്യ സഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 104
ആരോഗ്യ, കുടുംബക്ഷേമ മന്ത്രാലയം
പ്രധാന് മന്ത്രി ഗരിബ് കല്യാണ് പാക്കേജ് കോവിഡ് -19 നെതിരെ പോരാടുന്ന ആരോഗ്യ പ്രവര്ത്തകര്ക്ക് ഇന്ഷുറന്സ് പദ്ധതി
പ്രധാന് മന്ത്രി ഗരിബ് കല്യാണ് പാക്കേജിനു കീഴില് പ്രഖ്യാപിച്ച പ്രകാരം പ്രധാന് മന്ത്രി ഗരിബ് കല്യാണ് പായ്ക്കേജ് : കോവിഡ് -19 നെതിരെ പോരാടുന്ന ആരോഗ്യ പ്രവര്ത്തകര്ക്കുള്ള ഇന്ഷുറന്സ് പദ്ധതിക്ക് താഴെ പറയുന്ന നിബന്ധനകളോടെ അംഗീകാരമായി.
1. സാമൂഹ്യ ആരോഗ്യ പ്രവര്ത്തകര് ഉള്പ്പെടെ കോവിഡ് 19 രോഗികളെ പരിചരിക്കുന്നവരും അവരുമായി നേരിട്ടു സമ്പര്ക്കം പുലര്ത്തുന്നവരും തത്ഫലമായി രോഗം പിടിപെടാൻ സാധ്യത ഉള്ളവരും ആയ രാജ്യത്തെ മൊത്തം 22.12 ലക്ഷം പൊതു ജനാരോഗ്യ പ്രവര്ത്തകര്ക്ക് 90 ദിവസത്തേയ്ക്കു
50 ലക്ഷം രൂപയുടെ ഇന്ഷുറന്സ് പരിരക്ഷ ഇത് നൽകും . കോവിഡ് 19 രോഗിയുമായി ബന്ധപ്പെട്ടതു മൂലം ആകസ്മികമായി ജീവഹാനി സംഭവിച്ചവരും ഈ പദ്ധതിയുടെ ആനുകൂല്യ പരിധിയില് ഉള്പ്പെടും.
2. അഭൂതപൂര്വ്വമായ ഈ സാഹചര്യത്തില് കേന്ദ്ര-സംസ്ഥാന ആശുപത്രികള്, കേന്ദ്ര - സംസ്ഥാന, കേന്ദ്ര ഭരണ പ്രദേശങ്ങള് എന്നിവയുടെ സ്വയം ഭരണ ആശുപത്രികള്, ഓള് ഇന്ത്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സസ,് ഐഎന്ഐ കള്, കേന്ദ്ര മന്ത്രാലയത്തിന്റെ ആശുപത്രികള് അവരുടെ ആവശ്യ പ്രകാരം നിയമിച്ചിട്ടുള്ള സ്വകാര്യ ആശുപത്രി ജീവനക്കാര്, വിരമിച്ചവര്, സന്നദ്ധ പ്രവര്ത്തകര്, പ്രാദേശിക -നഗര തദ്ദേശ സ്വയംഭരണ സ്ഥാപനങ്ങൾ എന്നിവയിലെ കരാര്, ദിവസ വേതന, താത്ക്കാലിക, വിഭാഗങ്ങളില് ഉള്പ്പെടുന്ന ജോലിക്കാര്, ഇവരെയെല്ലാം കോവിഡ് 19 മായി ബന്ധപ്പെട്ട ഉത്തരവാദിത്വങ്ങൾക്കു ഉപയോഗിക്കാൻ സാധിക്കും. കേന്ദ്ര ആരോഗ്യ കുടുംബക്ഷേമ മന്ത്രാലയം നൽകുന്ന കണക്കനുസരിച് ഇവരെയും ഇൻഷുറൻസ് കവറേജിന്റെ പരിധിയിൽ ഉൾപ്പെടുത്തും.
3. ഗുണഭോക്താവിനു നിലവിൽ ലഭിക്കുന്ന മറ്റ് ഏത് ഇന്ഷുറന്സ് പരിരക്ഷയും കൂടാതെയായിരിക്കും ഈ പദ്ധതിയുടെ കീഴില് നല്കുന്ന ഇന്ഷുറന്സ്.
(
തെരഞ്ഞെടുപ്പ് കമ്മീഷന്
ഏഴാംഘട്ടം പൊതുതിരഞ്ഞെടുപ്പില് ബീഹാറിലെഎട്ട്മണ്ഡലങ്ങളില്വോട്ടെടുപ്പ്
ഞായറാഴ്ചത്തെ ഏഴാമത്തെയും, അവസാനത്തെയും ഘട്ട പൊതുതിരഞ്ഞെടുപ്പില് ബീഹാറിലെഎട്ട്മണ്ഡലങ്ങളില്വോട്ടെടുപ്പ് നടക്കും. നളന്ദ, പട്ന സാഹിബ്, പാടലിപുത്ര, അര്റ, ബക്സര്, സസാറാം, കരാക്കട്ട്, ജഹാനബാദ്എന്നിവയാണ് ഈ മണ്ഡലങ്ങള് 20 വനിതകള്ഉള്പ്പെടെ 157 സ്ഥാനാര്ത്ഥികള് ജനവിധി തേടുന്നു. വിശദാംശങ്ങള്ചുവടെ :
ക്രമ നമ്പര് പാര്ലമെന്റ്മണ്ഡലം മത്സരിക്കുന്ന സ്ഥാനാര്ത്ഥികള് പോളിംഗ് ബൂത്തുകളുടെഎണ്ണം
പുരുഷന്മാര് സ്ത്രീകള് മൊത്തം
1. നളന്ദ 32 3 35 2,248
2. പട്ന സാഹിബ് 15 3 18 2,007
3. പാടലിപുത്ര 21 4 25 2,050
4. അര്റ 11 0 11 2,162
5. ബക്സര് 15 0 15 1,856
6. സസാറാം  10 3 13 1,927
7. കരാക്കട്ട് 22 5 27 1,869
8. ജഹാനാബാദ് 11 2 13 1,692
മൊത്തം 137 20 157 15,811
ND MRD- 290
വാര്ത്താവിതരണ പ്രക്ഷേപണ മന്ത്രാലയം
കേന്ദ്ര സഹമന്ത്രി ഡോ. എൽ. മുരുകൻ, നിയുക്ത രാഷ്ട്രപതി ശ്രീമതി ദ്രൗപദി മുർമുവുമായി കൂടിക്കാഴ്ച നടത്തി
രാഷ്ട്രപതി തിരഞ്ഞെടുപ്പിൽ വിജയിച്ച ശ്രീമതി ദ്രൗപദി മുർമുവിനെ കേന്ദ്ര വാർത്താവിതരണ പ്രക്ഷേപണ സഹമന്ത്രി ഡോ. എൽ. മുരുകൻ സന്ദർശിച്ചു. ജീവിതത്തിലെ ദുഷ്കരമായ സാഹചര്യങ്ങളെ തരണം ചെയ്ത്, സാമൂഹിക പ്രവർത്തനത്തിൽ വളരെയധികം സംഭാവന നൽകിയ ചരിത്ര നേതാവാണ് ശ്രീമതി മുർമു എന്ന് ഡോ മുരുകൻ ട്വീറ്റിൽ പറഞ്ഞു. തെരഞ്ഞെടുപ്പിൽ വിജയിച്ച ശ്രീമതി ദ്രൗപദി മുർമുവിനെ, ഡോ. മുരുകൻ അഭിനന്ദിച്ചു.
RRTN
പ്രത്യേക സേവനങ്ങളും ഫീച്ചറുകളും
പൊൻമുടി ഗവൺമെന്റ് യു.പി.സ്കൂളിൽ സ്മാർട്ട് ക്ലാസ് റൂം ഉദ്ഘാടനം ചെയ്തു.
ബഹിരാകാശ വകുപ്പിന് കീഴിൽ തിരുവനന്തപുരത്തെ വലിയമലയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജിയുമായി  സഹകരിച്ച് IEEE ആന്റിനസ് ആൻഡ് പ്രൊപ്പഗേഷൻ സൊസൈറ്റി  SIGHT കമ്മിറ്റിയും സമത്വ പ്രോത്സാഹന സമിതിയും  ചേർന്ന് പൊൻമുടി ഗവൺമെന്റ് അപ്പർ പ്രൈമറി സ്കൂളിൽ ഒരുക്കിയ സ്മാർട്ട് ക്ലാസ് റൂമിന് തുടക്കമായി .
IIST സീനിയർ പ്രൊഫസറും രജിസ്ട്രാറുമായ Dr Y V N കൃഷ്ണമൂർത്തി ചടങ്ങ് ഉദ്ഘാടനം ചെയ്തു. സ്മാർട്ട് ടിവി, ഇന്റർനെറ്റ് തുടങ്ങിയ സൗകര്യങ്ങൾ ക്ലാസ് റൂമിൽ ഒരുക്കിയിട്ടുണ്ട്.
വിദൂര വിദ്യാഭ്യാസത്തിനായി ഉപയോഗിക്കുന്ന ഈ സ്മാർട്ട് സൗകര്യത്തിൽ IIST, തിരുവനന്തപുരം, GECBH, തിരുവനന്തപുരം എന്നിവിടങ്ങളിലെ വിദ്യാർത്ഥികളുടെയും ഫാക്കൽറ്റികളുടെയും പ്രഭാഷണങ്ങളും ട്യൂട്ടോറിയലുകളും ഉൾപ്പെടുത്തിയിട്ടുണ്ട്. തോട്ടം തൊഴിലാളി മേഖലയിൽ നിന്നുള്ള ഒന്നു മുതൽ ഏഴുവരെ ക്ലാസുകളിൽ പഠിക്കുന്ന വിദ്യാർഥികൾക്ക് സ്മാർട്ട് ക്ലാസ് റൂം പ്രയോജനപ്പെടും. കുസാറ്റ് അസിസ്റ്റന്റ് പ്രൊഫസർ ഡോ ദീപ്തി ദാസ് കൃഷ്ണ, അസിസ്റ്റന്റ് ഡയറക്ടർ  IIST ശ്രീമതി സിമി ആസിഫ്, വാർഡ് മെമ്പർ ശ്രീമതി രാധാമണി, പിടിഎ പ്രസിഡന്റ് ശ്രീ ഗോപകുമാർ എന്നിവർ പരിപാടിയിൽ പങ്കെടുത്തു.
--ND--
(Visitor Counter : 40
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 97.79 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,596 പേർക്ക് ; 230 ദിവസത്തെ ഏറ്റവും കുറവ്
രോഗമുക്തി നിരക്ക് 98.12 % ; 2020 മാര്ച്ച് മുതല് ഏറ്റവും ഉയര്ന്നത്
കഴിഞ്ഞ 24 മണിക്കൂറിനിടെ 19,582 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,34,39,331 ആയി
ചികിത്സയിലുള്ളത് ആകെ രോഗബാധിതരുടെ 1% ൽ താഴെ ; നിലവില് 0.56 % ; 2020 മാർച്ച് മുതൽ ഏറ്റവും കുറവ്
രാജ്യത്ത് നിലവിൽ ചികിത്സയിലുള്ളത് 1,89,694 പേർ ; 221 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  കഴിഞ്ഞ 115 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 1.37% കഴിഞ്ഞ 49 ദിവസമായി 3 ശതമാനത്തിൽ താഴെ
ആകെ നടത്തിയത് 59.19 കോടി പരിശോധനകൾ.
(
പ്രധാനമന്ത്രിയുടെ ഓഫീസ്
ഉത്തര്പ്രദേശില് നിന്നുള്ള പിഎം സ്വാനിധി ഗുണഭോക്താക്കളുമായി പ്രധാനമന്ത്രി ഈ മാസം 27ന് സംവദിക്കും
ഉത്തര്പ്രദേശില് നിന്നുള്ള പി.എം സ്വാനിധി പദ്ധതിയുടെ ഗുണഭോക്താക്കളുമായി പ്രധാനമന്ത്രി ശ്രീ. നരേന്ദ്ര മോദി ഈ മാസം 27ന്  രാവിലെ 10.30 ന് വീഡിയോ കോണ്ഫറന്സിലൂടെ സംവദിക്കും. ഉത്തര്പ്രദേശ് മുഖ്യമന്ത്രിയും ചടങ്ങില് പങ്കെടുക്കും.
കോവിഡ് 19 മൂലം തൊഴില് നഷ്ടപ്പെട്ട പാവപ്പെട്ട വഴിയോര കച്ചവടക്കാര്ക്ക് ജീവിതോപാധി പ്രവര്ത്തനങ്ങള് പുനരുജ്ജീവിപ്പിക്കുന്നതിന് 2020 ജൂണ് ഒന്നിന് ആരംഭിച്ച പദ്ധതിയാണ് പിഎം സ്ട്രീറ്റ് വെണ്ടേഴ്സ് ആത്മനിര്ഭര് നിധി.. ഇതുവരെ 24 ലക്ഷത്തോളം വായ്പ അപേക്ഷകളാണ് പദ്ധതിയുടെ കീഴില് ലഭിച്ചത് .ഇതില് 12 ലക്ഷത്തോളം വായ്പകള് പാസ്സാക്കുകയും 5.35 ലക്ഷം വായ്പകള് വിതരണം ചെയ്യുകയും ചെയ്തു. ഉത്തര്പ്രദേശില് മാത്രം ആറുലക്ഷത്തോളം അപേക്ഷകളാണ് ലഭിച്ചത്.ഇതില് 3.27 ലക്ഷം അപേക്ഷകള് അംഗീകരിക്കുകയും 1.87 ലക്ഷം വായ്പകള് വിതരണം ചെയ്യുകയും ചെയ്തു.
ഉത്തര് പ്രദേശില് നിന്നുള്ള പദ്ധതി ഗുണഭോക്താക്കളുമായുള്ള പ്രധാനമന്ത്രിയുമായുള്ള സംവാദം ദൂരദര്ശന് ന്യൂസ് തല്സമയം സംപ്രേഷണം ചെയ്യും
പ്രധാനമന്ത്രിയുടെ ഓഫീസ്
ഇന്ത്യയുടെ സമ്പന്നമായ സംഗീത പാരമ്പര്യം സംരക്ഷിക്കുന്നതിനും ആഘോഷിക്കുന്നതിനുമുള്ള ശ്രമങ്ങളെ പ്രധാനമന്ത്രി അഭിനന്ദിച്ചു
ഇന്ത്യയുടെ സമ്പന്നമായ സംഗീത പാരമ്പര്യം സംരക്ഷിക്കുന്നതിനും ആഘോഷിക്കുന്നതിനുമുള്ള ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. നമ്മുടെ യുവാക്കളും നമ്മുടെ സംസ്കാരവും തമ്മിലുള്ള ബന്ധം കൂടുതൽ ആഴത്തിലാക്കുമെന്ന് ശ്രീ മോദി പറഞ്ഞു..
കലാ രാംനാഥിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇന്ത്യയുടെ സമ്പന്നമായ സംഗീത പാരമ്പര്യം സംരക്ഷിക്കുന്നതിനും ആഘോഷിക്കുന്നതിനുമുള്ള അഭിനിവേശവും അർപ്പണബോധവും സൂചിപ്പിക്കുന്ന അസാധാരണമായ പരിശ്രമം. അത് നമ്മുടെ യുവജനങ്ങളും സംസ്കാരവും തമ്മിലുള്ള ബന്ധം കൂടുതൽ ആഴത്തിലാക്കുമെന്ന് എനിക്ക് ഉറപ്പുണ്ട്."
--ND--
Exceptional effort, indicative of the passion and dedication to preserve as well as celebrate India’s rich musical tradition. I am sure it will deepen the connect between our youth and our culture. https://t.co/vwg5pWO0fV
— Narendra Modi  December 10, 2022
പ്രധാനമന്ത്രിയുടെ ഓഫീസ്
കാശിയിലെ ദേവ് ദീപാവലി ആഘോഷത്തിന്റെ ദൃശ്യങ്ങൾ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി കാശിയിലെ ദേവ് ദീപാവലി ആഘോഷത്തിന്റെ മനോഹരമായ കാഴ്ചകൾ പങ്കുവെച്ചു.
പ്രധാനമന്ത്രി ട്വീറ്റ് ചെയ്തു :
"ദേവ് ദീപാവലി സവിശേഷമാണ്, കാശിയിലെ ദേവ് ദീപാവലി കൂടുതൽ അവിസ്മരണീയമാണ്. നിത്യനഗരമായ കാശിയിൽ നിന്നുള്ള ഈ മനോഹരമായ ചിത്രങ്ങൾ ഒന്ന് കണ്ടുനോക്കൂ..."
--ND--
काशी की अद्भुत और अलौकिक देव दीपावली अभिभूत करने वाली है! इस प्राचीन और पवित्र नगरी में उत्सव की कुछ झलकियां… pic.twitter.com/wixPXUxiML
— Narendra Modi  November 7, 2022
Dev Diwali is special and Dev Diwali in Kashi is even more memorable. Have a look at these magnificent pictures from the eternal city of Kashi… pic.twitter.com/KoDmGxhK0m
— Narendra Modi  November 7, 2022
പ്രധാനമന്ത്രിയുടെ ഓഫീസ്
ഐക്യത്തിന്റെ പ്രതിമ പ്രധാനമന്ത്രി രാഷ്ട്രത്തിന് സമര്പ്പിക്കും
പ്രധാനമന്ത്രി ശ്രീ. നരേന്ദ്ര മോദി'ഐക്യത്തിന്റെ പ്രതിമ' നാളെ  രാഷ്ട്രത്തിന് സമര്പ്പിക്കും. 182 അടി ഉയരമുള്ള സര്ദാര് വല്ലഭഭായ് പട്ടേലിന്റെ പ്രതിമ അദ്ദേഹത്തിന്റെ ജന്മവാര്ഷിക ദിനത്തില് ഗുജറാത്തിലെ നര്മദാ ജില്ലയിലുള്ള കെവാദിയ ഗ്രാമത്തിലാണ് സമര്പ്പിക്കുന്നത്.
സമര്പ്പണചടങ്ങില് പ്രധാനമന്ത്രിയും മറ്റ് വിശിഷ്ടാതിഥികളും ചേര്ന്ന് മണ്ണും നര്മ്മദാ നദിയിലെജലവുംഒരുകലശത്തിലാക്കും. തുടര്ന്ന് പ്രധാനമന്ത്രി ഒരുലിവര്അമര്ത്തിക്കൊണ്ട് പ്രതിമയില് പ്രതീകാത്മകഅഭിഷേകം നടത്തും.
പ്രധാനമന്ത്രി സദസിനെ അഭിസംബോധന ചെയ്യും. പിന്നീട്അദ്ദേഹംഐക്യത്തിന്റെമതില്ഉദ്ഘാടനം ചെയ്യും. പ്രധാനമന്ത്രി ഐക്യത്തിന്റെ പ്രതിമയുടെകാല്ചുവട്ടില് പ്രത്യേക പൂജയും നടത്തും. മ്യൂസിയം, പ്രദര്ശനം, സന്ദര്ശന ഗ്യാലറിഎന്നിവയും പ്രധാനമന്ത്രി സന്ദര്ശിക്കും 153 അടിഉയരത്തിലുള്ള ഈ ഗ്യാലറിക്ക്ഒരേസമയം 200 സന്ദര്ശകരെഉള്ക്കൊള്ളാനാകും. സര്ദാര്സരോവര്അണക്കെട്ട്, അതിന്റെസംഭരണി, സത്പുര, വിന്ധ്യാമലനിരകള്എന്നിവയുടെഗംഭീരമായകാഴ്ചഇവിടെ നിന്നാല്കാണാം.ഇന്ത്യന് വ്യോമസേനാ വിമാനങ്ങളുടെ പ്രകടനവും,സാംസ്കാരിസംഘങ്ങളുടെകലാപ്രകടനങ്ങളുംസമര്പ്പണചടങ്ങിന് മാറ്റ്കൂട്ടും.
ND/MRD
(Visitor Counter : 108
പ്രധാനമന്ത്രിയുടെ ഓഫീസ്
ടാപ്പ് വാട്ടർ കണക്ഷനുകളുടെ എണ്ണം കഴിഞ്ഞ നാല് വർഷത്തിനിടെ 3 കോടിയിൽ നിന്ന് 13 കോടിയിലെത്തിയതിന് പ്രധാനമന്ത്രിയുടെ അഭിനന്ദനം
ടാപ്പ് വാട്ടർ കണക്ഷൻ നാല് വർഷത്തിനുള്ളിൽ 3 കോടിയിൽ നിന്ന് 13 കോടി കടന്നതിന് പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിനന്ദിച്ചു. ജനങ്ങൾക്ക് ശുദ്ധജലം ലഭ്യമാക്കുന്നതിലും ജീവിതവും പൊതുജനാരോഗ്യവും സുഗമമാക്കുന്നതിലും ജൽ ജീവൻ മിഷൻ ഒരു നാഴികക്കല്ലാണെന്ന് തെളിയിക്കുകയാണെന്ന് പ്രധാനമന്ത്രി പറഞ്ഞു.
കേന്ദ്രമന്ത്രി ശ്രീ ഗജേന്ദ്ര സിംഗ് ഷെഖാവത്തിന്റെ പോസ്റ്റിന് മറുപടിയായി പ്രധാനമന്ത്രി എക്സിൽ പോസ്റ്റ് ചെയ്തു:
"ഈ അത്ഭുതകരമായ നേട്ടത്തിന് നിരവധി അഭിനന്ദനങ്ങൾ! ഗ്രാമീണ ഇന്ത്യയിലെ എന്റെ കുടുംബാംഗങ്ങൾക്ക് ശുദ്ധമായ കുടിവെള്ളം നൽകുന്നതിൽ 'ജൽ ജീവൻ മിഷൻ' ഒരു നാഴികക്കല്ലായി മാറും. അത് അവരുടെ പ്രശ്നങ്ങൾ ഇല്ലാതാക്കാൻ സഹായിക്കുമെന്ന് മാത്രമല്ല. ", അവരുടെ മെച്ചപ്പെട്ട ആരോഗ്യം ഉറപ്പാക്കുന്നു."
इस शानदार उपलब्धि के लिए बहुत-बहुत बधाई! ग्रामीण भारत के मेरे परिवारजनों तक पीने का शुद्ध पानी पहुंचे, इस दिशा में ‘जल जीवन मिशन’ मील का पत्थर साबित होने जा रहा है। यह ना सिर्फ उनकी परेशानियों को दूर करने में मददगार बना है, बल्कि उनके बेहतर स्वास्थ्य को भी सुनिश्चित कर रहा है। https://t.co/0yU6Y2feb9
— Narendra Modi  September 5, 2023
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത് ഡിജിറ്റൽ ദൗത്യവുമായി 40 ഡിജിറ്റൽ ആരോഗ്യ സേവന ആപ്ലിക്കേഷനുകൾ വിജയകരമായി സംയോജിപ്പിച്ചു
(ന്യൂ ഡൽഹി: മെയ് 11, 2022
ദേശിയ ആരോഗ്യ അതോറിറ്റിയുടെ  കീഴിലുള്ള ആയുഷ്മാൻ ഭാരത് ഡിജിറ്റൽ ദൗത്യത്തിന്റെ ഭാഗമായി കഴിഞ്ഞ മൂന്ന് മാസങ്ങളിലായി 13 ഡിജിറ്റൽ ആരോഗ്യ പരിഹാരങ്ങൾ കൂടി ABDM സാൻഡ്ബോക്സ് പരിസ്ഥിതിയിൽ വിജയകരമായി സംയോജിപ്പിച്ചു. ഇതോടെ 2021 സെപ്തംബര് 27-ന് പദ്ധതിയുടെ ദേശീയ
തുടക്കം പ്രഖ്യാപിച്ചത് മുതൽ ABDM സംയോജിത സേവന ആപ്ലിക്കേഷനുകളുടെ എണ്ണം 40 ആയി ഉയർന്നു.നിലവിൽ, ABDM പങ്കാളികളുടെ ആവാസവ്യവസ്ഥയിൽ, 16 ഗവണ്മെന്റ് ആപ്ലിക്കേഷനുകളും, 24 സ്വകാര്യ മേഖല ആപ്ലിക്കേഷനുകളും ഉൾപ്പെടുന്നു.
ABDM-യും ആരോഗ്യ സാങ്കേതിക സേവന ദാതാക്കളും തമ്മിലുള്ള സാങ്കേതിക സഹകരണത്തിന്റെ ഫലമായാണ് ഈ സംയോജനം. ഇത് ഡിജിറ്റൽ പ്ലാറ്റ്ഫോമുകൾ, യൂസർ ആപ്ലിക്കേഷനുകൾ , മറ്റ് തല്പരകക്ഷികൾ എന്നിവർക്കിടയിൽ ഡിജിറ്റൽ ആരോഗ്യ രംഗത്ത് നിലവിലുള്ള ദൂരം കുറയ്ക്കും.
NHA, 2022 മെയ് 13-ന് ഒരു ഇന്റഗ്രേറ്റർസ് സമ്മേളനം ന്യൂ ഡൽഹിയിൽ സംഘടിപ്പിക്കുന്നുണ്ട്. 40 ഇന്റഗ്രേറ്റർമാരുമായുള്ള നേരിട്ടുള്ള സംവാദത്തിലൂടെ ABDM സംയോജന പ്രക്രിയയുടെ മെച്ചപ്പെടുത്തലിനും ലളിതവൽക്കരണത്തിനും വേണ്ട അവരുടെ പ്രതികരണം/അഭിപ്രായം എന്നിവ തേടും.
ഡിജിറ്റൽ ആരോഗ്യ സേവന ദാതാക്കൾക്കും, അത് വികസിപ്പിക്കുന്നവർക്കും ABDM സാൻഡ്ബോക്സിൽ രജിസ്റ്റർ ചെയ്യാം. ABDM API-യുമായി അവരുടെ സോഫ്റ്റ്വെയർ സംവിധാനങ്ങൾ സംയോജിപ്പിക്കുന്നതിനും സാധൂകരിക്കുന്നതിനും മുൻകൂട്ടി നിശ്ചയിച്ച പ്രക്രിയയിലൂടെ സാധ്യമാണ്.
നിലവിൽ, 867 പൊതു-സ്വകാര്യ മേഖല ഇന്റഗ്രേറ്റർമാർ ABDM സാൻഡ്ബോക്സിൽ അവരുടെ സോഫ്റ്റ്വെയർ സംവിധാനങ്ങൾ സംയോജിപ്പിക്കുന്നതിനും സാധൂകരിക്കുന്നതിനും ഈ പദ്ധതിയുടെ കീഴിൽ രജിസ്റ്റർ ചെയ്തിട്ടുണ്ട്.
ABDM സാൻഡ്ബോക്സിനെ കുറിച്ചുള്ള കൂടുതൽ വിവരങ്ങൾക്ക് ലിങ്കിൽ ക്ലിക്ക് ചെയ്യുക: https://sandbox.abdm.gov.in/.
ABDM പങ്കാളികളുടെ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക: https://abdm.gov.in/home/partners.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 188.19 കോടി കടന്നു
ന്യൂ ഡൽഹി: ഏപ്രിൽ 27, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 188.19 കോടി  കടന്നു. 2,31,48,146 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.75 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. ഇതുവരെ 5,17,547 മുൻകരുതൽ ഡോസുകളാണ് ഈ പ്രായത്തിലുള്ളവർക്ക് നൽകിയത്.
നിലവിൽ ചികിത്സയിലുള്ളത് 16,279 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,252 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,25,563 ആയി. ദേശീയ രോഗമുക്തി നിരക്ക് 98.75%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,927 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.59 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.58 ശതമാനമാണ്.
RRTN